text: [{"text_idx": "#000000", "text": "Magdiretso sa listahan sang kaundan"}, {"text_idx": "#000005", "text": "Gindrama nga Pagbasa sa Biblia"}, {"text_idx": "#000006", "text": "Newsroom Para sa mga Journalist"}, {"text_idx": "#000009", "text": "Gusto mo bala basahon ini nga artikulo sa %?"}, {"text_idx": "#000010", "text": "Mabuhi Liwat ang Imo mga Pinalangga!"}, {"text_idx": "#000011", "text": "Masubo gid kon mapatyan ka sing pinalangga. Amo nga gintawag sang Biblia ang kamatayon nga kaaway. (1 Corinto 15:26) Sa Leksion 27, natun-an mo nga dulaon ni Jehova ini nga kaaway. Pero ano ang matabo sa mga tawo nga patay na? Sa sini nga leksion, matun-an mo ang isa pa ka matahom nga promisa ni Jehova\u2014buhion niya liwat ang binilyon ka tawo nga napatay para magkabuhi sila sing wala katapusan. Banhawon niya sila! Posible bala ina nga matabo? Banhawon bala sila para mag-istar sa langit ukon sa duta?"}, {"text_idx": "#000012", "text": "1. Ano ang gusto ni Jehova nga himuon sa aton napatay nga mga pinalangga?"}, {"text_idx": "#000013", "text": "Gusto gid ni Jehova nga buhion liwat ang mga tawo nga napatay. Sigurado gid ang matutom nga si Job nga buhion sia liwat sang Dios kon mapatay sia. Nagsiling sia sa Dios: \u201cMagapanawag ka, kag magasabat ako [halin sa Lulubngan].\u201d\u2014Basaha ang Job 14:13-15."}, {"text_idx": "#000014", "text": "2. Ngaa makasiling kita nga banhawon ang mga patay?"}, {"text_idx": "#000015", "text": "Sang ari si Jesus sa duta, ginhatagan sia sang Dios sing gahom para banhawon ang mga patay. Ginbanhaw ni Jesus ang 12 anyos nga bata nga babayi kag ang bata nga lalaki sang balo. (Marcos 5:41, 42; Lucas 7:12-15) Sang ulihi, napatay ang abyan ni Jesus nga si Lazaro. Bisan pa apat ka adlaw na nga napatay si Lazaro, ginbuhi sia liwat ni Jesus. Sa tapos mangamuyo sa Dios, nagsinggit si Jesus: \u201cLazaro, gua ka!\u201d Gani, \u201cang tawo [nga si Lazaro] nga napatay naggua,\u201d kag buhi sia! (Juan 11:43, 44) Imadyina ang kalipay sang pamilya kag mga abyan ni Lazaro!"}, {"text_idx": "#000016", "text": "3. Ano ang paglaum sang napatay mo nga mga pinalangga?"}, {"text_idx": "#000017", "text": "Ang Biblia nagpromisa: \u201cMay pagkabanhaw.\u201d (Binuhatan 24:15) Ang mga ginbanhaw ni Jesus sang una wala nagpalangit. (Juan 3:13) Nalipay sila nga buhion liwat diri sa duta. Sa indi madugay, banhawon man ni Jesus ang binilyon para magkabuhi sing wala katapusan sa paraiso sa duta. Sia nagsiling nga \u201cang tanan nga yara sa handumanan nga mga lulubngan\u201d\u2014bisan pa ang mga daw nalimtan na pero ara gihapon sa memorya sang Dios\u2014pagabanhawon.\u2014Juan 5:28, 29."}, {"text_idx": "#000018", "text": "Usisaon naton ang mga ebidensia sa Biblia nga masarangan ni Jesus banhawon ang mga patay kag sigurado nga himuon niya ini sa ulihi. Hibaluon naton kon paano ang pagkabanhaw makahatag sa imo sing paumpaw kag paglaum."}, {"text_idx": "#000019", "text": "4. Masarangan ni Jesus banhawon ang mga patay"}, {"text_idx": "#000020", "text": "Hibalua pa gid kon ano ang ginhimo ni Jesus sa iya abyan nga si Lazaro. Basaha ang Juan 11:14, 38-44, dayon binagbinaga ini nga mga pamangkot:"}, {"text_idx": "#000021", "text": "Ngaa makasiling kita nga napatay gid si Lazaro?\u2014Tan-awa ang bersikulo 39.\nKon nagpalangit si Lazaro, sa banta mo pabalikon pa sia ni Jesus diri sa duta?"}, {"text_idx": "#000022", "text": "Ngaa makasiling kita nga napatay gid si Lazaro?\u2014Tan-awa ang bersikulo 39."}, {"text_idx": "#000023", "text": "Kon nagpalangit si Lazaro, sa banta mo pabalikon pa sia ni Jesus diri sa duta?"}, {"text_idx": "#000025", "text": "Basaha ang Salmo 37:29, dayon binagbinaga ini nga pamangkot:"}, {"text_idx": "#000026", "text": "Diin maistar ang binilyon nga banhawon?"}, {"text_idx": "#000027", "text": "Madamo ang banhawon ni Jesus indi lang ang mga nagasimba kay Jehova. Basaha ang Binuhatan 24:15, dayon binagbinaga ini nga pamangkot:"}, {"text_idx": "#000028", "text": "Sin-o ang gusto mo makita sa mga banhawon?"}, {"text_idx": "#000029", "text": "Pensara ini: Ang pagbanhaw ni Jesus sa mga patay daw pareho lang sa pagpukaw sang tatay sa iya bata nga nagakatulog"}, {"text_idx": "#000030", "text": "6. Ang pagkabanhaw makahatag sa imo sing paumpaw kag paglaum"}, {"text_idx": "#000031", "text": "Ang rekord sang Biblia parte sa bata nga babayi ni Jairo nakapaumpaw kag nakapabakod sa mga napatyan sing pinalangga. Basaha inang matuod nga istorya sa Lucas 8:40-42, 49-56."}, {"text_idx": "#000032", "text": "Antes ginbanhaw ni Jesus ang bata ni Jairo, ginsilingan niya ang amay sini: \u201cIndi ka magkahadlok, magtuo ka lang.\u201d (Tan-awa ang bersikulo 50.) Paano ang paglaum nga pagkabanhaw makabulig sa imo kon . . ."}, {"text_idx": "#000033", "text": "ara sa delikado ang imo kabuhi?"}, {"text_idx": "#000034", "text": "Tan-awa ang VIDEO, dayon binagbinaga ang masunod nga pamangkot."}, {"text_idx": "#000036", "text": "Paano ang paglaum nga pagkabanhaw nakapaumpaw kag nakapabakod sa mga ginikanan ni Phelicity?"}, {"text_idx": "#000037", "text": "Ano nga bersikulo ang ipabasa mo para ipakita nga may pagkabanhaw gid?"}, {"text_idx": "#000038", "text": "Ang Biblia nagpromisa nga banhawon ang binilyon nga napatay. Gusto ni Jehova nga mabuhi sila liwat, kag ginhatagan niya si Jesus sing gahom nga banhawon sila."}, {"text_idx": "#000039", "text": "Ano ang ginabatyag ni Jehova kag ni Jesus sa pagbanhaw sa mga patay?\nDiin maistar ang binilyon nga banhawon, sa langit ukon sa duta? Ngaa amo sina ang sabat mo?\nAno ang nagkumbinsi sa imo nga mabuhi liwat ang imo napatay nga mga pinalangga?"}, {"text_idx": "#000040", "text": "Ano ang ginabatyag ni Jehova kag ni Jesus sa pagbanhaw sa mga patay?"}, {"text_idx": "#000041", "text": "Diin maistar ang binilyon nga banhawon, sa langit ukon sa duta? Ngaa amo sina ang sabat mo?"}, {"text_idx": "#000042", "text": "Ano ang nagkumbinsi sa imo nga mabuhi liwat ang imo napatay nga mga pinalangga?"}, {"text_idx": "#000043", "text": "Basaha kon ano ang puede mo himuon para masarangan mo ang kasubo kon mapatyan ka sing pinalangga."}, {"text_idx": "#000044", "text": "\u201cBulig sa mga Nagalalaw\u201d (Magmata! Num. 3 2018)"}, {"text_idx": "#000045", "text": "Ang mga prinsipio bala sa Biblia makabulig kon napatyan ka sing pinalangga?"}, {"text_idx": "#000047", "text": "Paano masarangan sang kabataan ang kasubo kon mapatyan sila sing pinalangga?"}, {"text_idx": "#000048", "text": "May mga banhawon bala para mag-istar sa langit? Sin-o ang indi pagbanhawon?"}, {"text_idx": "#000049", "text": "\u201cAno ang Pagkabanhaw?\u201d (Artikulo sa website)"}, {"text_idx": "#000051", "text": "Ang interactive nga programa nga ginatanyag sang mga Saksi ni Jehova libre lang, kag puede mo gamiton ang bisan ano nga translation sang Biblia nga gusto mo. Mahimo mo man hagaron ang imo bilog nga pamilya ukon ang bisan sin-o nimo nga abyan nga mag-upod sa imo."}]